Näiteks Uhlota talul oli väga viletsas seisukorras õlgkatusega rehielamu ja väike laudkatusega elumaja. Karjaaias oli kolm lauta, neist üks katuseta. Talul oli veel viis aita. Kasutada sai neist nelja. Köök ja saun olid mõlemad viletsad, aiad osaliselt mahalangenud. Kõik hooned vajasid parandamist. Põlludki polnud paremas seisukorras. Kütisemaa oli küll täielikult üles küntud, kuid põllud osaliselt ja aiamaa täielikult kündmata. Möödunud sügisel oli osa rukist koristamata jäänud, heinamaad olid puhastamata.